Յուլիա Մենշովա

Յուլյա Վլադիմիրովնա Մենշովա (ռուս.՝ Юлия Владимировна Меньшова, հուլիսի 28, 1969(1969-07-28), Մոսկվա, ԽՍՀՄ), թատրոնի և կինոյի ռուս դերասանուհի, հեռուստահաղորդավարուհի, հեռուստապրոդյուսեր, թատերական ռեժիսոր։ «ՏԷՖԻ» ռուսական ազգային հեռուստատեսային մրցանակի դափնեկիր «Թոք-շոուի հաղորդավար» անվանակարգում (1999)։


== Կենսագրություն ==
Յուլյա Մենշովան ծնվել է 1969 թվականի հուլիսի 28-ին Մոսկվայում, ապագա կինոռեժիսոր, ամերիկյան «Օսկար» կինոմրցանակի դափնեկիր, ՌՍՖՍՀ ժողովրդական արտիստ Վլադիմիր Մենշովի և հետագայում Ռուսաստանի Դաշնության ժողովրդական արտիստուհու կոչում ստացած Վերա Ալենտովայի ընտանիքում։
Դպրոցական տարիներին Յուլյան մեծ հետաքրքրություն է ցուցաբերել գրականության նկատմամբ, գերազանց է գրել դպրոցական շարադրությունները, իսկ տանը գրել է պատմվածքներ, էսսեներ, վարել է օրագիր։ Երազել է դառնալ գրող, լրագրող։ 1986 թվականի միջնակարգ դպրոցն ավարտելուց հետո ծրագրել է ընդունվել Մաքսիմ Գորկու անվան գրականության ինստիտուտ Մոսկվայում, բայց պարզվել է, որ ընդունելության քննություններին մասնակցելու թույլտվություն ստանալու համար պետք է ունենար երեք հրատարակված աշխատանքներ։ Ընդունելության քննությունների համար քիչ ժամանակ էր մնացել, և մեկ տարի չկորցնելու համար Յուլյա Մենշովան որոշել է ընդունվել Մոսկվայի գեղարվեստական ակադեմիական թատրոնի դպրոց-ստուդիա, որտեղ նախքան ստեղծագործական մրցույթը մի քանի փուլ անցել է Բոլշովա ազգանունով (այն ժամանակ պարտադիր չի եղել ներկայացնել փաստաթղթերը մրցույթից առաջ), որպեսզի չբացահայտվի իր՝ հայտնի ծնողների դուստր լինելու հանգամանքը, և ընդունվել է։
1990 թվականին ավարտել է Մոսկվայի գեղարվեստական ակադեմիական թատրոնի դպրոց-ստուդիայի դերասանական ֆակուլտետը (կուրսի ղեկավար՝ Ալեքսանդր Կալյագին, դերասանական վարպետության դասավանդող՝ պրոֆեսոր Ալլա Պոկրովսկայա), ստացել գերազանցության դիպլոմ։
1990-1994 թվականներին եղել է Մոսկվայի Անտոն Չեխովի անվան գեղարվեստական թատրոնի թատերախմբի դերասանուհի։
Խաղացել է «Անանուն աստղ» (ռուս.՝ «Безымянная звезда») անտրեպրիզում, «Անհասկացողը» (ռուս.՝ «Бестолочь») և «Վահանաձկան օր» (ռուս.՝ «День палтуса») ներկայացումներում («Арт-Партнёр XXI» միջազգային թատերական գործակալություն)։


=== Ընտանիք ===
Պապ (հորական) – Վալենտին Միխայլովիչ Մենշով (1912-1974),
Տատ (հորական) – Անտոնինա Ալեքսանդրովնա Մենշովա (1905-1964),
Պապ (մորական) – Վալենտին Միխայլովիչ Բիկով (1917-1946), եղել է դերասան,
Տատ (մորական) – Իրինա Նիկոլաևնա Ալենտովա (1917-1988), եղել է դերասանուհի,
Հայրը՝ Վլադիմիր Մենշով (ծնվել է 1939 թվականի սեպտեմբերի 17-ին), խորհրդային և ռուս դերասան, կինոռեժիսոր, սցենարիստ, պրոդյուսեր, ՌՍՖՍՀ ժողովրդական արտիստ,
Մայրը՝ Վերա Ալենտովա (ծնվել է 1942 թվականի փետրվարի 21-ին), խորհրդային և ռուս դերասանուհի, Ռուսաստանի Դաշնության ժողովրդական արտիստուհի։
Ամուսինը՝ Իգոր Գորդին (ծնվել է 1965 թվականի մայիսի 6-ին), կինոյի և թատրոնի ռուս դերասան, Ռուսաստանի Դաշնության ժողովրդական արտիստ,
Որդին՝ Անդրեյ Գորդին (ծնվել է 1997 թվականի դեկտեմբերի 13-ին),
Դուստրը՝ Տաիսիա Գորդինա (ծնվել է 2003 թվականի մայիսի 23-ին)։


== Արվեստ ==


=== Թատերական աշխատանքներ ===


==== Դերասանուհի ====


===== Մոսկվայի Անտոն Չեխովի անվան գեղարվեստական թատրոն =====
1990-1994 – «Փոս» (ռուս.՝ «Яма»)
1990-1994 – «Չեխովյան պատմվածքներ։ Մելպոմենեի հեքիաթները» (ռուս.՝ «Чеховские рассказы. Сказки Мельпомены»)
1990-1994 – «Плач в пригоршню»


===== «Арт-Партнёр XXI» միջազգային թատերական գործակալություն =====
2003 թվականից – «Անհասկացողը» (ռուս.՝ «Бестолочь»), դասական կատակերգություն՝ ըստ ֆրանսիացի դրամատուրգ Մարկ Կամոլետիի համանուն պիեսի (ռեժիսոր՝ Ռոման Սամգին) – Ժաքլին, Բեռնարի կինը,
2005 – «Վահանաձկան օրը» (ռուս.՝ «День палтуса»), Դեյվ Ֆրիման և Ջոն Չապման (ռեժիսոր՝ Ռոման Սամգին) – Հարիեթ,
2009 – «Անանուն աստղ» (ռուս.՝ «Безымянная звезда»), անտրեպրիզային ներկայացում Միխայիլ Սեբաստյանի համանուն պիեսի հիման վրա (ռեժիսոր՝ Օլգա Անոխինա) – Մոնա։


===== «М-Арт» պրոդյուսերական ընկերություն =====
2012 թվականից – «Վալենտինի օր» (ռուս.՝ «Валентинов день»), ըստ Իվան Վիրիպաևի համանուն պիեսի (ռեժիսոր՝ Ռոման Սամգին) – Վալենտինա


==== Ռեժիսոր ====


===== Մոսկվայի Ա․ Պուշկինի անվան դրամատիկական թատրոն =====
2011-2017 – «Սեր։ Նամակներ» (ռուս.՝ «Любовь. Письма») ներկայացում ըստ ամերիկացի գրող և դրամատուրգ Ալբերտ Գյորնիի «Սիրային նամակներ» պիեսի (Սերգեյ Վոլինցի թարգմանությամբ), պրեմիերան կայացել է 2011 թվականի հոկտեմբերի 7-ին, վերջին ցուցադրությունը՝ 2017 թվականի մարտի 4-ին), ներկայացմանը մասնակցել են Յուլիայի ծնողները՝ Վլադիմիր Մենշվը և Վերա Ալենտովան։


===== «М-Арт» պրոդյուսերական ընկերություն =====
2016 – «Ընկերներ» անտրեպրիզային ներկայացում ֆրանսիացի դրամատուրգ Յասմինա Ռեզայի «Արտ» («Art») պիեսի մոտիվներով։ 2016 թվականի սեպտեմբերի 26-ին ներկայացումն արժանացել է գրան պրիի Բլագովեշչենսկում անցկացվող «Ամուրյան աշուն» (ռուս.՝ Амурская осень) կինոյի և թատրոնի XIV բաց ռուսական փառատոնի թատրոն կատեգորիայում և փառատոնի ժյուրիի (Վսևոլոդ Շիլովսկու գլխավորությամբ) հատուկ մրցանակ «Հիանալի դերասանական անձնակազմի համար» Անդրեյ Մերզլիկինին, Դմիտրի Մարյանովին և Կոնստանտին Յուշկևիչին։


=== Ֆիլմագրություն ===


==== Դերեր կինոյում ====
1990 – Երբ քայլում են սրբերը (ռուս.՝ Когда святые маршируют) – Լյուսի Լևչենկո (երիտասարդ տարիքում), ջազ երգչուհի
1991 – Գործի՛ր, Մանյա (ռուս.՝ Действуй, Маня!) – Մանյա, ռոբոտ-սուպերկին
1992 – Երկնքի այն մասում (ռուս.՝ В той области небес…) – Անյա
1993 – Разборчивый жених – Կատյա
1993 – Եթե իմանայինք․․․ (ռուս.՝ Если бы знать...) – Նատալյա Իվանովնա, պրոֆեսոր Պրոզորոովի կինը, Պրոտոպոպովի սիրուհին
2004 – Ամենալավ տոնը (ռուս.՝ Самый лучший праздник, «Բալզակյան տարիք, կամ Բոլոր տղամարդիկ․․․» սերիալի պրիքվելը) – Վերա Բոլշովա, հոգեբան, Պոլինայի մայրը
2006 – Մեծ սեր (ռուս.՝ Большая любовь) – Կալերիա Ստեպանովնա (Լերա), «Աերոֆլոտ» ավիաընկերության ուղեկցորդուհի
2007 – Առաջինը տանը (ռուս.՝ Первый дома) – Ալեքսանդրա Տիխոմիրովա, Կատերինայի դուստրը
2008 – Մեծ վալս (ռուս.՝ Большой вальс, անավարտ)
2010 – Յոթերորդ զոհը (ռուս.՝ Седьмая жертва) – Օլգա Վիտալևնա Գլուխարյովա, դատախազության քննիչ
2012 – Ամուր ամուսնություն (ռուս.՝ Крепкий брак) – Մարինա Մուխինա


==== Դերեր հեռուստասերիալներում ====
1991-1992 – Չնախատեսված այցելություններ (ռուս.՝ Непредвиденные визиты) – Տոնյա (Անտոնինա Իվանովնան երիտասարդ տարիքում), գործկոմի նախագահ Պոլզունովի քարտուղար
1991 – Սոխովո-Կոբիլինի գործը (ռուս.՝ Дело Сухово-Кобылина) – Նադեժդա Նարիշկինա, Սուխովո-Կոբիլինի սիրելին
1992 –  (ռուս.՝ Тишина (телесериал)) – Нина
2004 – Բալզակյան տարիք, կամ Բոլոր տղամարդիկ․․․ (ռուս.՝ Бальзаковский возраст, или все мужики сво…, 1-ին եթերաշրջան) – Վերա Բոլշովա, հոգեբան, Պոլինայի մայրը
2005 – Բալզակյան տարիք, կամ Բոլոր տղամարդիկ․․․ (ռուս.՝ Бальзаковский возраст, или все мужики сво…, 2-րդ եթերաշրջան) – Վերա Բոլշովա, հոգեբան, Պոլինայի մայրը
2005 – Զգո՛ւյշ, Զադով (ռուս.՝ Осторожно, Задов!, 2-րդ եթերաշրջան) – Ջեյն
2006 – Ամեն ինչ խառնվել է տանը (ռուս.՝ Всё смешалось в доме) – Պոլինա Ալբերտովնա Ռեմիզովա, Վենիամինի կինը
2007 – Բալզակյան տարիք, կամ Բոլոր տղամարդիկ․․․ (ռուս.՝ Бальзаковский возраст, или все мужики сво…, 3-րդ եթերաշրջան) – Վերա Բոլշովա, հոգեբան, Պոլինայի մայրը
2007 – Պահիր ինձ ամուր (ռուս.՝ Держи меня крепче, Ուկրաինա) – Վլադա Պրիգոժևա
2008 – Հանցագործությունը կբացահայտվի (ռուս.՝ Преступление будет раскрыто) – Օլգա Վիտալևնա Գլուխարյովա, ավագ քննիչ
2009-2010 – Հանցագործությունը կբացահայտվի 2 (ռուս.՝ Преступление будет раскрыто 2) – Օլգա Վիտալևնա Գլուխարյովա, ավագ քննիչ
2013 – Բալզակյան տարիք, կամ Բոլոր տղամարդիկ․․․ (ռուս.՝ Бальзаковский возраст, или все мужики сво…, 4-րդ եթերաշրջան) – Վերա Բոլշովա, հոգեբան, Պոլինայի մայրը
2013 – Մեր՝ աղջիկների միջև (ռուս.՝ Между нами, девочками, 1-ին եթերաշրջան) – Ելենա Նիկոլաևնա Սայկո
2014 – Կինը սահմանին (ռուս.՝ Женщины на грани, սերիա 15) – Ելենա Նեկրասովա, տնային տնտեսուհի, Վոլոդյայի կինը, Լիզայի մայրը
2019 – Մեր՝ աղջիկների միջև (ռուս.՝ Между нами, девочками, 2-րդ եթերաշրջան) – Ելենա Նիկոլաևնա Սայկո


==== Մուլտֆիլմերի հնչյունավորում ====
2018-2019 – Պրոստոկվաշինո – մայր


==== Վոկալ ====
2000 – Աստվածների նախանձը (ռուս.՝ Зависть богов) – Ах, как не вечны моды, ах, как беспечны годы...
2018-2019 – Պրոստոկվաշինո – Кабы не было зимы


=== Աշխատանք հեռուստատեսությունում ===
Յուլիա Մենշովան իր հեռուստակարիերան սկսել է 1990-ական թվականների սկզբին մոսկովյան «2х2» հեռուստաալիքում, որտեղ վարել է հաղորդում, որում գովազդվել են հանրային օգտագործման տարբեր ապրանքներ։ Այնտեղ նրան նկատել է պրոդյուսեր Իվան Դեմիդովը,
1994 թվականին սկսել է աշխատել «ТВ-6 Մոսկվա» ալիքում, ուր տեղափոխվել է Վիկտոր Մերեժկոյի հրավերով։ Սկզբում եղել է նրա «Իմ կինոն» (ռուս.՝ «Моё кино») հաղորդման ադմինիստրատոր,
1995-2001 թվականներ – «Ես ինքս» (ռուս.՝ «Я сама») թոք-շոուի հաղորդավար և պրոդյուսեր ТВ-6-ում.
1997 թվականի մարտից – «ТВ-6 Մոսկվա» ալիքի տնօրենի տեղակալ, հաղորդումների արտադրության և նախապատրաստման ծառայության ղեկավար,
1998 թվականի հուլիսից – Մոսկվայի անկախ հեռարձակման միության ծրագրերի ստեղծման տնօրինության ղեկավար, այդ պաշտոնում հանդես է եկել որպես մի շարք նախագծերի պրոդյուսեր, որ եթեր են հեռարձակվել «ТВ-6 Մոսկվա» հեռուստաալիքով,
2001 թվականի փետրվարին հնչյունավորել է ТВ-6 ալիքի «Ես սուպերմոդել եմ» (ռուս.՝ «Я – супермодель») հինգ մասից բաղկացած վավերագրական սերիալը, որը պատմում է հինգ հայտնի թոփ-մոդելների մասին, որոնց թվում են Կլաուդիա Շիֆերը, Նաոմի Քեմփբելը, Էլ Մաքֆերսոնը, Կարեն Մադլերը և Կառլա Բրունին,
2001-2002 թվականներ – «Продолжение следует» թոք-շոուի հաղորդավար «НТВ» ալիքում.
2001-2002 թվականներ – «Յուլիա Մենշովայի ստուդիա» պրոդյուսերական կենտրոնի ղեկավար։ Ընկերությունը թողարկել է «Ես ինքս» (ռուս.՝ «Я сама», վերջին թողարկումներ), «Քո կողքին» (ռուս.՝ «Рядом с тобой») (РТР) և «Продолжение следует» հաղորդումները։ Այն բանից հետո, երբ հեռուստաալիքները չեն երկարացրել վերջին երկու հաղորդումների պայմանագրերը, ստուդիան փակվել է,
2007 թվականի հունվարի 7-ին հոր հետ վարել է «От всей души. 20 лет спустя» թոք-շոուի առաջին թողարկումը «ТВ Центр» ալիքով,
2011 թվականի մարտի 21-ից մինչև ապրիլի 29-ը վարել է «Սովորեցրեք ինձ ապրել» (ռուս.՝ «Научите меня жить») թոք-շոուն «ТВ-3» ալիքով (եթեր է հեռարձակվել 30 թողարկում),
2013 թվականի հոկտեմբերի 14-ից մինչև 2017 թվականի հուլիսի 3-ը եղել է Ռուսաստանի Առաջին ալիքի «Մենակ բոլորի հետ» (ռուս.՝ «Наедине со всеми») թոք-շոուի հեղինակ և վարող․ նախագծի գաղափարը Յուլիա Մենշովայի մոտ ծագել է «Մոսկվա 24» ալիքի «Правда-24» հաղորդման ժամանակ Եվգենի Դոդոլեևին տված հարցազրույցից հետո,
2017 թվականի սեպտեմբերի 2-ին Մաքսիմ Գալկինի հետ սկսել է վարել «Այսօր երեկոյան» (ռուս.՝ «Сегодня вечером») թոք-շոուն Առաջին ալիքով։ 2017 թվականի հոկտեմբերից հաղորդման որոշ թողարկումներ վարում են հերթով,
2019 թվականի փետրվարի 4-ից մինչև մարտի 15-ը վարել է «Մեր մարդիկ» (ռուս.՝ «Наши люди») թոք-շոուն Առաջին ալիքով։


== Ճանաչում ==


=== Պարգևներ ===
1999 – «ՏԷՖԻ» ռուսական ազգային հեռուստատեսային մրցանակի դափնեկիր Թոք-շոուի հաղորդավար անվանակարգում – «ТВ-6 Մոսկվա» ալիքի «Ես ինքս» (ռուս.՝ «Я сама») հաղորդման համար,
2016 – Բլագովեշչենսկում անցկացվող «Ամուրյան աշուն» (ռուս.՝ Амурская осень) կինոյի և թատրոնի XIV բաց ռուսական փառատոնի գրան պրի թատրոն կատեգորիայում – ֆրանսիացի դրամատուրգ Յասմինա Ռեզայի «Արտ» («Art») պիեսի մոտիվներով «Ընկերներ» անտրեպրիզային ներկայացման ռեժիսորական աշխատանքի համար («М-Арт» պրոդյուսերական ընկերություն)։


== Ծանոթագրություններ ==


== Արտաքին հղումներ ==
Марина Базылюк. Юлия Меньшова: «Моя аполитичность — это выбор и позиция». Газета «Новые известия» // newizv.ru (10 ноября 2006 года)
«Куда пропала Юлия Меньшова?». — Конференция актрисы и телеведущей Юлии Меньшовой. Газета «Аргументы и факты» // aif.ru (4 декабря 2009 года)
Меньшова Юлия Владимировна. Биография, фильмография, фотографии актрисы. Archived 2019-04-17 at the Wayback Machine. // ruskino.ru
Юлия Меньшова. Обзор фильмов и спектаклей с участием актрисы, фотографии. // afisha.ru
Меньшова Юлия Владимировна. Биография, работы в театре, упоминания в СМИ. Официальный сайт Московского драматического театра имени А. С. Пушкина // teatrpushkin.ru